ธปท.ชี้จะปรับขึ้นดอกเบี้ยตามความจำเป็น
ธาริษาเผยจะไม่ปรับขึ้นอัตราดอกเบี้ยเร็ว ย้ำการพิจารณาปรับจะไม่ทำให้เกิดความเสี่ยงต่อเศรษฐกิจในปีนี้
22 ก.พ. 2553

ธาริษาเผยจะไม่ปรับขึ้นอัตราดอกเบี้ยเร็ว ย้ำการพิจารณาปรับจะไม่ทำให้เกิดความเสี่ยงต่อเศรษฐกิจในปีนี้
นางธาริษา วัฒนเกส ผู้ว่าการธนาคารแห่งประเทศไทย (ธปท.) กล่าวว่า จะไม่ปรับขึ้นอัตราดอกเบี้ยเร็วและการพิจารณาปรับขึ้นจะไม่ทำให้ระดับอัตราดอกเบี้ยเป็นความเสี่ยงของเศรษฐกิจในปีนี้ เนื่องจากการพิจารณาปรับดอกเบี้ยจะให้ความสำคัญกับการฟื้นตัวของเศรษฐกิจควบคู่ไปกับการดูแลอัตราเงินเฟ้อ 
แต่อย่างไรก็ตามภาวะศก.ในปัจจุบันมีความจำเป็นในการใช้อัตราดอกเบี้ยต่ำเป็นพิเศษน้อยลง ซึ่งอัตราดอกเบี้ยระดับปัจจุบัน1.25  ซึ่งต่ำเป็นพิเศษเป็นเรื่องที่ตลาดการเงินรับทราบอยู่แล้วว่าต้องมีการปรับขึ้น เพียงแต่ยังไม่สามารถระบุระยะเวลาที่จะปรับขึ้นอย่างชัดเจนได้ 
"แบงก์ชาติจะไม่ปรับอัตราดอกเบี้ย จนเป็นความเสี่ยงของเศรษฐกิจในปีนี้แน่นอน แต่จะพิจารณาปรับขึ้นตามความจำเป็น ซึ่งขณะนี้แม้อัตราเงินเฟ้อจะเพิ่มขึ้นจากฐานปีที่แล้ว และ จากการยกเลิกมาตรการกระตุ้นเศรษฐกิจบางตัวของรัฐแต่ก็ยังไม่อยู่ในระดับที่น่าห่วง"นางธาริษากล่าว